VIRON PASTORIT AREENALLA
Hyvät TV7 katsojat, olen Indrek Luide ja kanssani studiolla on -
yrittäjä Marek Jallai.
Aihe, jota tutkailemme tänään Raamatun valossa, -
on hyvin jännittävä ja ajankohtainen. Puhumme yrittäjyydestä.
Minun mielestäni Raamatussa puhutaan enemmän yrittäjyydestä -
kuin uskosta.
Sanotaan, että sieltä löytyy 200 mainintaa uskosta -
ja 2000 mainintaa yrittäjyydestä.
Aloitetaan parilla raamatunjakeella.
Luetaan psalmista 127.
Näitä jakeita siteerataan usein seurakuntien siunaustilaisuuksissa.
"Jos Herra ei huonetta rakenna, niin sen rakentajat -
turhaan vaivaa näkevät.
Jos Herra ei kaupunkia varjele, niin turhaan vartija valvoo."
Tämä Vanhan Testamentin jae sopii hyvin UT:n jakeeseen -
Matteuksen 7. luvussa, missä Jeesus puhuu aiheesta.
Kun luen Jeesuksen sanoja, -
minusta tuntuu, että Jeesus oli myös liikemies.
Meillä ei ole paljon tietoa ajasta, kun Hän syntyi puusepän poikana -
ja teki ilmeisesti myös puusepän töitä.
Marek, sinä rakennat taloja. - Kyllä rakennan. - Puusta?
Me valmistamme puusta kehikkoja ja paneeleja, -
jotka sitten kootaan rakennustyömaalla taloiksi.
Onko sinun liiketoimintasi koko ajan kehittyvää?
Koko Jumalan luomakunta kasvaa ja kehittyy.
Samanlailla liiketoimintamme.
Viimeisen kahden vuoden aikana olemme kasvaneet paljon.
Olen sitä mieltä, että se, mikä elää, myös kasvaa ja kehittyy.
Euroopan väestö kasvaa. Toivomme myös Viron väestön kasvavan, -
sillä meitä on todella vähän - vain 1,3 miljoonaa.
Oikeasti meitä pitäisi olla 2,5 miljoonaa, -
ainakin yhden miljoonan muodostaa ulkopuolinen väestö.
Tällä hetkellä teidän tuotantonne menee pääasiassa ulkomaalle.
Kyllä, 90% tuotannostamme menee Norjaan ja Ruotsiin.
Uskon, että ennen kuin aloit rakentamaan taloja, -
luit varmasti Raamattua.
Matt 7:24-27 sanotaan näin: -
"Sentähden on jokainen, joka kuulee nämä minun sanani ja -
tekee niiden mukaan, verrattava ymmärtäväiseen mieheen, -
joka huoneensa kalliolle rakensi. Ja rankkasade lankesi,
ja virrat tulvivat, ja tuulet puhalsivat ja syöksyivät sitä huonetta vastaan, -
mutta se ei sortunut, sillä se oli kalliolle perustettu.
Ja jokainen, joka kuulee nämä minun sanani eikä tee niiden mukaan,
on verrattava tyhmään mieheen, joka huoneensa hiekalle rakensi.
Ja rankkasade lankesi, ja virrat tulvivat, ja tuulet puhalsivat ja
syöksähtivät sitä huonetta vastaan, ja se sortui,
ja sen sortuminen oli suuri."" Uskon, että rakennat kestäviä taloja.
Ilman muuta. Insinöörit ovat nähneet vaivaa, -
suunnitelleet ja tehneet laskelmia.
Rakentaminen on sinänsä helppoa, kaikki tapahtuu piirustusten mukaan.
Puhutaan vähän niistä taloista, mitä rakennat. Onko niillä perustus?
Kyllä, talo rakennetaan betoniperustuksen päälle.
Alustan pitää olla kunnollinen. Ensin tutkitaan maaperää.
Jos maaperä ei ole sopiva, se kaivetaan ylös -
ja täytetään hyvällä, tukevalla maaperällä, -
minkä päälle voidaan laskea talon perusta.
Kristus kehotti meitä rakentamaan oma huoneemme, seurakuntamme, -
kalliolle, joka on Kristus Jeesus.
Miten tämä opetus vaikuttaa sinuun yrittäjänä?
Meidät on luotu Jumalan kuvaksi.
1. Mooseksen kirjassa Jumala loi ihmisen kaltaisekseen.
Me muistutamme Jumalaa ja Hän muistuttaa meitä.
Lapsissa on aina jotain samaa näköä vanhempiensa kanssa.
Ei omena kauas puusta putoa.
Jos me todella olemme Jumalan kaltaisia, -
meitä kiinnostaa yrittäjyys, uusien asioiden luominen.
Se mikä meissä on, on Jumalan luovuutta.
Meidät on luotu Jumalan kaltaisiksi.
Jumala oli maailman ensimmäinen yrittäjä.
Hän vuodatti oman luovuutensa koko ihmiskuntaan.
Sen tähden meillä on erilaisia lahjoja, -
jotka kaikki heijastavat Jumalan luovuutta.
Sanoit juuri, että me olemme Jumalan kaltaisia -
ja Jumala myös muistuttaa meitä.
Olisiko tämä väite hieman heikolla maaperällä, -
ihmisinä kun me olemme kuitenkin epätäydellisiä?
Näin se vaan on. Jumala loi meidät kaltaisekseen.
Ja siksi meissä on jotain, joka muistuttaa Jumalaa.
Ei sitä voi ymmärtää mitenkään toisin.
Tietenkin meillä on kaksi puolta -
moraalinen puoli ja Jumalalta saatu luovuus -
sekä erilaiset lahjat, jotka jokainen on syntyessään saanut.
Moraalinen puoli on se, mistä voisi puhua enemmänkin -
ja sitä puolta meissä joudumme jatkuvasti parantamaan.
Sitä yrittää parannella niin seurakunta kuin myös yhteiskunta.
Jumalalla ei ole moraalisia ongelmia.
Hän ei joudu taistelemaan lihansa kanssa.
Luovuus on Hänen todellinen ja ainoa puolensa.
Ensin oli luovuus ja sitten tapahtui syntiinlankeemus.
Kutsuin sinut tänne studiolle yrittäjänä enkä teologina.
En voi jättää mainitsematta, -
että johdat Viron Evankelisen Allianssin yrittäjien yhteisöä.
Tämän yhteisön muodostavat kolme yhteiskristillistä yrittäjä yhdistystä.
Tiedätkö näistä jotain?
Ilman muuta, olen kuullut niistä, yhtä yhdistystä johdan itse.
Virossa toimii kolme organisaatiota jotka yhdistävät uskovia yrittäjiä.
Yksi näistä on International Chamber of Commerce.
Lisäksi Viron Kristilliset Yrittäjät ja kolmas yhdistys, -
jonka muodostavat venäjänkieliset uskovat yrittäjät.
Kansainvälinen liikemiesten yhdistys. - Juuri näin.
Ja nämä yhdistykset eivät toimi ainoastaan Virossa, -
vaan ovat osa laajempaa verkostoa. - Kyllä.
Mikä sinun yhdistyksesi nimi olikaan?
International Chamber of Commerce. Lyhennettynä ICC.
Mielenkiintoista.
Ei sen enempää näistä yhdistyksistä.
Puhutaan yrittäjyydestä ja Raamatusta.
Me sanomme, että Raamattu on seurakunnan perusta.
Miten on sinun yrityksesi laita?
Onko yrityksesi perustana Raamattu?
Tietenkin tukeudumme Jumalan Sanaan.
Ihmisen itsensä tulisi nojata Jumalan Sanaan -
ja olla se, keneksi Jumala hänet loi.
Kun ihminen löytää itsensä, sen kuka hän oikeasti on, -
hän löytää myös Jumalan.
Jumala loi ihmisen lahjoinensa.
Jollekin Hän antoi laulun lahjan, -
toiselle kyvyn kirjoittaa laulunsanoja, nuotteja.
Jollekin hän on antanut yrittäjyyden lahjan.
Pitäisikö minun seurakunnan paimenena -
nähdä ja varta vasten etsiä niitä, joille Jumala on antanut -
yrittäjyyden lahjan?
Luulen, että se on hyvin tärkeää.
Jos pastori ei huomioi hänen lampaidensa lahjoja, -
eikä huolehdi niistä, -
eivät lahjat pääse kehittymään.
Jonkun täytyy huomata, välittää ja rohkaista, -
avata ihmiselle Jumala Sanaa. Mistä ihminen muuten tietää?
Seurakunnassa hän kuulee, miten Raamattua selitetään.
En tiedä, miten muualla maailmassa on, -
mutta ainakin siinä ympäristössä, missä itse kasvoin, -
miehitetyssä Virossa, seurakunnassa puhuttiin usein siitä, -
että kaikenlainen liiketoiminta on paholaisesta.
Eli liiketoimintaa pidettiin rikollisena?
Mutta liiketoimintaa voi pyörittää monella eri tavalla.
On hyvä kysyä itseltään, ketä me muistutamme.
Meidän tulisi muistuttaa Jumalaa, mutta onko se todella näin?
Ihmisellä voi olla ihmisen kasvot, mutta keneltä hän sisäisesti näyttää?
Onko hänellä Jumalan vai paholaisen kasvot?
Ihminen itse tietää, ketä hän palvelee.
Yrittäjiä on kaikenlaisia.
Mikä on oikeanlainen arvomaailma? Yhteiskunnalla on tietyt arvot -
ja ihmisen oletetaan luottavan omaan voimaansa.
Seurakunnassa me taas puhumme Jeesuksesta kuin kulmakivestä, -
perustuksesta, jonka päälle rakennamme.
Kuinka löydämme tässä konfliktissa totuuden?
Mikä on Taivaan Isän tahto ja millainen täytyisi olla -
niiden ihmisten näkökulma, jotka haluavat selvitä liikemaailmassa.
Olen viimeiset kolme vuotta -
tutkinut heprealaista taloushistoriaa.
Sitä tutkiessani Jumala on koskettanut minua.
Jumala antoi juutalaiselle kansalleen alusta asti tehtävän -
olla Hänen edustajiaan.
Hän valitsi Aabrahamin, näyttääkseen hänen kauttaan kaikille kansoille, -
kuka Hän on ja kuinka Hän tahtoo siunata meitä.
Sen tähden Jumala teki liiton juutalaisten kanssa.
Suoraan sanoen, -
kun annamme Jumalalle vapaat kädet toimia, -
maailma muuttuu paremmaksi paikaksi.
Yrittäjyyden päämäärä on parantaa tätä maailmaa, -
vähentää ihmisten ongelmia, tarjota heille töitä -
ja mahdollisuuksia käyttää luovuuttaan hyväksi.
Usein ajatellaan, että liiketoiminnassa -
on kyse ainoastaan rahan ansaitsemisesta.
Liikemies ahnehtii kaikki rahat itselleen.
Mutta raha ei ole yrittäjyyden päätehtävä.
Päätehtävä on vaikuttaa arvoihin ja ympäristöön.
Minusta on hienoa, että otit tämän puheeksi.
Haluan kysyä vähän kriittisen kysymyksen.
Olen itse hengellisen työn tekijä.
Mitä mieltä olet liikemiehenä, -
arvostavatko hengelliset johtajat, -
Jeesuksen "bisnesmiehet", -
tarpeeksi omalla alueellaan vaikuttavia yrittäjiä?
Tukevatko ja siunaavatko he heitä tarpeeksi?
Vai muodostavatko liikemiehet sen viimeisen ryhmän, ketä siunata?
Ennen heitä ovat jonossa lasten- ja nuortentyöntekijät, -
ylistäjät, rukoilijat, seurakunnan siivoojat, -
joita kaikkia siunataan enemmän kuin liikemiehiä?
En osaa sanoa, miten muualla on, -
sillä minun seurakunnassani kyllä siunataan liikemiehiä, -
heistä puhutaan ja heitä rohkaistaan.
Laajemmin ottaen tilanne voi olla huonompi.
Syynä voi olla perinteisyys, neuvostoliiton aikainen oppi.
Tuohon aikaan kaikki liiketoiminta, osto ja myynti -
luokiteltiin maassamme rikolliseksi toiminnaksi.
Minusta aiheesta puhuminen ei ole enää ongelma seurakunnassa.
Pikemminkin se, miten siitä puhutaan.
Yhtä ja samaa asiaa voi tehdä hyvin tai huonosti.
Meidän tulisi opettaa lapsia ja nuoria hyväntahtoisesta yrittäjyydestä.
Siitä, miten olla hyvä taloudenhoitaja.
Miten luoda arvoja eikä riistää niitä muilta.
Aloit yrittäjäksi koulunpenkistä noustuasi.
Välillä on mennyt hyvin ja välillä huonosti.
Miten helppoa on liukastua sinne äärimmäisyyden, -
missä on kyse vain rahasta.
Ihan alussa on varmasti kaikkein vaikeinta.
Rahaa tarvitaan, sillä rahaa ei ole.
Jos rahaa olisi, ei olisi niin vaikeaa. Jotenkin se raha pitää saada kasaan.
Kun rahaa ei ole, on hyvin vaikeaa -
suunnata katse ja huomio toiminnan oikeisiin arvoihin.
Ensimmäiset viisi vuotta taistelin varmasti sen kanssa, -
että huomioni pysyisi tuotteessa ja palvelussa, -
mitä tarjoan ja olen luomassa.
Rahaan on helpompi keskittyä.
Uskon, että suuri avain tuottavaan liiketoimintaan, -
on se, että yrittäjä suuntaa katseensa rahan sijasta ihmiseen, ketä palvella.
Kuka on yrittäjän suurin työnantaja?
Kysyn sinulta.
Vaikea kysymys. Tarkoitatko liikemaailmassa?
Kuka on sinun mielestäsi yrittäjän suurin työnantaja?
Haluatko, että vastaan: Taivaan Isä? - Ei.
Tarkoitan, että suurin työnantajani on tavallinen ihminen, kuluttaja.
Jos meillä ei olisi kuluttajia, ei tarvitsisi tuottaa.
Työpaikallani vitsailemme: Kuka maksaa meille palkkaa?
Maksaako meille firma vai ostajat?
Ne, jotka ostavat tuotteitamme. Me toimimme välikätenä.
Jos emme pysty valmistamaan hyviä tuotteita, emme saa tuloja.
Suurin työnantaja on siis ihminen itse.
Onko sen tähden oleellista, että olemme suurkuluttajia, -
että voisimme tuottaa sinun firmallesi töitä?
En halua viljellä ihan sellaista ostokulttuuria.
Mutta aina kun ihmiset ostavat, jollakin on töitä.
Kun minä ostan kaupasta leipää, joku työllistyy siitä.
Kun sinä ostat itsellesi uuden puvun, joku ihminen työllistyy.
Kun ihminen ostaa pienen talon, se työllistää muutaman rakentajan.
Kun hän ostaa suuremman talon, se tuottaa muille enemmän töitä.
Kuluttaminen itsessään ei ole ongelma.
Ja aina voi ajatella ostaessaan myös muita.
Sinua ja sinun työtäsi, elämääsi seuratessani, minusta tuntuu, -
että olet ottanut tehtäväksesi myös tukea kuningaskuntaa.
Me rohkaisemme tässä seurakunnan johtajia -
siunaamaan yrittäjiä, liikemiehiä.
En tarkoita nyt yrittäjyyttä seurakunnan toiminnassa.
Kuinka monet uskovat liikemiehet ymmärtävät, että heille on annettu -
tämä lahja seurakunnan tukemiseen ja rakentamiseen?
Tämä on kolikon toinen puoli.
En ole kysynyt muilta.
Henkilökohtaisesti olen sitä mieltä, että se on minun roolini.
Olen perustanut oman uskoni heprealaiseen käytäntöön, -
jonka mukaan on hyvä antaa pois 20 prosenttia.
10 prosenttia on tarkoitettu seurakunnalle -
ja sen lisäksi vielä 10 prosenttia yhteiskunnan kasvuun ja kehitykseen.
Sen enempää ei kannata antaa pois vaan investoida loput, -
tulevaa kasvua varten.
Tämä on varmasti rohkaisuksi monelle liikemiehelle.
Välillä tuntuu, että yhteiskunta -
haluaa saada meiltä enemmän, kuin mitä itselle jää.
Tämä heprealainen periaate, 10 plus 10, -
on se osa, jonka voimme saada -
oikean investoinnin kautta ja Jumalan siunauksina takaisin.
Tottakai. Suuri riski on antaa kaikki pois.
Siinä taloushistorian kirjassa kerrotaan siitä, -
miten juutalaiset johtajat opettivat heprealaisia -
antamaan 10 prosenttia synagoogalle -
ja 10 prosenttia yhteiskunnalle.
Kristityt taas opettivat luopumaan kaikesta.
Tämän opetuksen tueksi he ottivat muutaman -
erikoistapauksen Raamatusta.
Heille ei jäänyt itselleen mitään -
ja he lainasivat juutalaisilta, voidakseen jatkaa liiketoimintaansa.
On tärkeää opettaa ihmisiä oikein, -
ymmärtää ja tulkita myös Raamattua oikein.
Emme voi soveltaa ainoastaan Uutta testamenttia, -
joka kertoo vain lyhyestä ajanjaksosta.
Meidän tulee tutkia myös Vanhaa testamenttia.
Seurakuntamme keskellä oleellinen aihe on -
uusien seurakuntien luominen.
Myös yhteiskunnassa "start-up" on laajalle levinnyt käsite.
Se on sana, mitä käytetään uusien yritysten luomisesta.
Ne nuoret, jotka ovat vaikka lukion viimeisellä luokalla -
ja miettivät, mitä seuraavaksi tehdä...
Tai juuri yliopistosta valmistuneet...
Miten on heidän laitansa kristilliseltä kannalta?
Voimmeko me uskovina käyttää samaa sanaa "start-up"?
Aloittaa jotain uutta, mutta perustaa se kaikki Raamatun periaatteille.
Kyllä, olen samaa mieltä. Nuoria tulisi rohkaista tällä alalla.
Verrataan tätä Jumalan luomakuntaan.
Pienessä siemenessä on kaikki tarvittava, -
jotta kasvi voisi levitä ympäri maailman.
Tuuli tempaisee siemenen mukaansa -
ja kuljettaa sen seuraavaan paikkaan.
Liikeideoilla ja projekteilla on sama kyky ja mahdollisuus -
levitä ympäri maailman.
Jos idean takana on Jumalan siunaus ja voitelu, -
pienikin yritys voi kasvaa ja levitä samalla tavalla kuin luomakunta.
Seuraava kysymys. Aloit jo hieman puhua hedelmistä.
Mikä on omenan hedelmä? Omena vai omenapuu?
Omenapuun hedelmä on tietenkin omena.
Onko omenapuun tarkoitus tuottaa toinen omenapuu -
vai pelkästään tuottaa omenia?
Molempia, omenia ja siemeniä. Jokaisen hedelmän sisällä on siemen.
Seurakunnan näkökulmasta tehtävämme on tehdä opetuslapsia.
Eli opetuslapset tuottavat uusia opetuslapsia.
Pitääkö yrityksen tuottaa työntekijöitä vai uusia yrityksiä?
Minun mielestäni yrittäjä -
voisi samalla lailla kasvattaa uusia yrittäjiä.
Rohkaista heitä kasvamaan.
Ei ole järkevää koota kaikkia yrittäjähenkisiä ihmisiä -
omaan yritykseen työntekijöiksi.
Pienet ja keskikokoiset yritykset kasvavat ja kehittyvät -
paljon nopeammin ja helpommin kuin suuryritykset.
Seurakunnat muodostavat verkostoja.
Helluntaikirkko, metodistikirkko, eri seurakuntien liitot ja yhdistykset.
Ja näiden liittojen sisällä tapahtuu kehitys.
Yhdellä tulee ajatus luoda uusi seurakunta -
ja toiset lähtevät mukaan tarjoten apua ja resursseja.
Miten on liikemaailmassa?
Ovatko kristityt liikemiehet motivoituneita -
luomaan yhdessä jotain uutta?
Vai onko tämä alue, jota ei ole vielä valloitettu?
Suhteita luodaan ja ne kehittyvät omaa rataansa.
On ihmisiä, jotka sopivat yhteen ja luovat yhdessä uusia projekteja.
Mutta on myös niitä, jotka eivät tule keskenään toimeen.
Toisaalta meidän tulisi luoda oikea ympäristö, -
missä liikemiehet voisivat löytää toisensa.
Mieleeni tulee eräs juutalainen rabbi.
Hän sanoi, että ihmisen ei ole hyvä olla yksin.
Me kaikki tiedämme että tuo lause tarkoittaa perhettä tai avioliittoa.
Mutta sillä on paljon laajempi käsitys.
Yrittäjien ei ole hyvä olla yksin. On hyvä rukoilla ja suunnitella yhdessä.
Yrittäjien on hyvä löytää toisensa, -
luoda uusia projekteja, liikkua yhdessä eteenpäin.
Muistan sen päivän, kun tapasin sinut ensi kerran.
En ole koskaan luonut yritystä.
Muistatko kun tapasimme? - Muistan.
Huolimatta erilaisuudestamme minusta ainakin tuntui, -
että ajatuksemme liikkuivat samaan suuntaan.
Hengellinen innovaatisuus, "start-up" periaatteet.
Olit kanssani samassa hengessä.
Onko mahdollista, että pastorit ja liikemiehet -
voisivat viettää enemmän aikaa yhdessä -
ja etsiä yhdessä Jumalan tahtoa?
Kaikki olemme ihmisiä ja meillä on erilaiset lahjat.
Seurakunnan rakentaminen on myös "start-up" projekti.
Kyllä siinä tilanteessa pitää olla vähän uhkarohkea.
Liikemies on myös uhkarohkea, hän uskoo johonkin sellaiseen, -
mitä muut eivät vielä näe.
Hänellä on pilvilinna, jonka hän myy jollekin -
ja saa uudelle yritykselle jalat alle.
Viimeinen tämänkaltainen uutinen oli siitä miehestä, -
joka myi Teslan autoja 24 tunnin sisällä -
ja rikastui muutaman miljardin verran.
Olemme ohjelmassa puhuneet liikemiesten yhdistyksistä.
Rohkaisen katsojia tutustumaan www.ettevotjad.ee.
Kyseessä on nettisivu, joka kokoaa yhteen yrittäjiä, liikemiehiä, -
ja kaikenlaista muuta infoa.
Ohjelman päätteeksi luen Malakian kirjasta 3:17-18: -
" Ja he ovat, sanoo Herra Sebaot, sinä päivänä, jonka minä teen, -
minun omaisuuteni. Ja minä olen heille laupias, niinkuin mies on -
laupias pojallensa, joka häntä palvelee.
Ja te näette jälleen, mikä on ero vanhurskaan ja jumalattoman -
välillä, sen välillä, joka palvelee Jumalaa, ja sen, joka ei häntä palvele.
Suomennos: Sanna Pitko